polyglot-tagger/wikipedia-language-snippets-filtered huggingface dataset:
"ഹലോദിയ ചോരയ ബാധാൻ " - മികച്ച ദേശീയ ചിത്രമായി തിരഞ്ഞെടുക്കപ്പെട്ടു. ലൊക്കാർണോ ഇന്റർനാഷണൽ എക്യുമെനിക്കൽ ജൂറി പ്രൈസ് - സിൽവർ ലെപേർഡ് പുരസ്കാരമെന്നിവ നേടി
ആസാമീസ് സംവിധായകനും, തിരക്കഥാകൃത്തും ആണ് ജാനു ബറുവ. . അസമീസ് ഭാഷയിലും ഹിന്ദിയിലും ചിത്രങ്ങൾ ബറുവ സംവിധാനം ചെയ്തിട്ടുണ്ട്. ഭബേന്ദ്ര നാഥ് സൈക്കിയയുമായും അദ്ദേഹം ചില ചിത്രങ്ങളിൽ സഹകരിച്ചിട്ടുണ്ട്.
മൂപ്പെത്തിയ കായ, മരത്തിൽ കയറി കൈകൊണ്ടോ താഴെ നിന്ന് തോട്ടികൊണ്ടോ പറിച്ചെടുക്കുകയാണു പതിവ്. പഴത്തിനുള്ളിലെ മാംസളഭാഗം തന്നെയോ, മസാലകൾ ചേർത്തോ കഴിക്കാം. പാകം ചെയ്തും പഞ്ചസാരയിലിട്ടും പഴരസമാക്കി മാറ്റിയും കഴിക്കാറുണ്ട്. ചീന്തിയെടുത്ത മാംസളഭാഗം തേങ്ങാപ്പാലിൽ പന്നിയിറച്ചിയും കുരുമുളകും ചേർത്ത് പാകം ചെയ്തു ഫിലിപ്പീൻസിലെ ബിക്കോൾ പ്രവിശ്യയിൽ വിളമ്പാറുണ്ട്. സന്തോൾ കുരു ഭക്ഷണയോഗ്യമല്ല. അറിയാതെ വിഴുങ്ങുന്ന കുരു കുടലിനു കേടുവരുത്താനും സാദ്ധ്യതയുണ്ട്. ഏറെ മൂക്കാത്ത കായ ഉപയോഗിച്ച് തായ്‌ലണ്ടിൽ സോം ടോം എന്ന വിഭവം ഉണ്ടാക്കാറുണ്ട്.
സന്തോളിന്റെ തടി വലിപ്പമുള്ളതും മിനുക്കാൻ എളുപ്പവും ആയതിനാൽ നിർമ്മാണാവശ്യങ്ങളിൽ പ്രയോജനപ്പെടുന്നു. സന്തോൾ നല്ലൊരു തണൽ വൃക്ഷമാണ്. ഇലകളും മരത്തൊലിയും ലേപനൗഷധമായി ഉപയോഗിക്കാറുണ്ട്. മരത്തിന്റെ പല ഭാഗങ്ങളും നീരു വലിയാനുള്ള ഔക്ഷധമായും ഉപയോഗപ്പെടുന്നു. സന്തോൾ കാണ്ഡത്തിൽ നിന്നെടുത്ത ചില രാസച്ചേരുവകളിൽ അർബുദ ശമന ഗുണം കണ്ടെത്തിയതായി അവകാശവാദമുണ്ട്. സാന്തോൾ വിത്തിന്റെ സത്തിന് കീടനാശനക്ഷമത ഉള്ളതായും പറയപ്പെടുന്നു.
തെക്കുകിഴക്കേ ഏഷ്യയിൽ കാണപ്പെടുന്ന ഒരു ഫലവൃക്ഷമാണ് സന്തോൾ. പഴയ ഇന്തോചൈന, മലയൻ ഉപദ്വീപ് എന്നിവിടങ്ങളിൽ ഉത്ഭവിച്ച സന്തോൾ പിന്നീട് ഇന്തോനേഷ്യ, മൗറീഷ്യസ്, ഫിലിപ്പീൻസ് എന്നീ നാടുകളിൽ എത്തി വ്യാപിച്ചതാണെന്നു കരുതപ്പെടുന്നു. "പുളിയൻ ആപ്പിൾ" കാട്ടുമാംഗോസ്റ്റീൻ എന്നീ പേരുകളും ഇതിനുണ്ട്.
സന്തോൾ മരം, മഞ്ഞയും ചുവപ്പും പഴങ്ങൾ ഉണ്ടാകുന്ന രണ്ടിനങ്ങളിലുണ്ട്. അവ രണ്ടു ജാതികളിൽ പെടുന്നതായി നേരത്തേ കരുതപ്പെട്ടിരുന്നു. പഴത്തിന്റെ കട്ടികൂടിയ തൊലിക്കുള്ളിലെ രസം നിറഞ്ഞതും മാംസളഭാഗം ഭക്ഷണയോഗ്യമാണ്. അതിന് മധുരമോ പുളിയോ ആകാം രുചി. അതിനുള്ളിൽ ഭക്ഷണയോഗ്യമല്ലാത്ത കുരു കാണാം.
ഈർപ്പമുള്ള ഉഷ്ണമേഖലാപ്രദേശങ്ങളിലാണ് ഈ മരം നന്നായി വളരുന്നത്. സമുദ്രസമനിരപ്പിൽ മുതൽ മൂവായിരം അടി ഉന്നതിയോളം അതു കൃഷി ചെയ്യാനാകും. ആഴവും വളക്കൂറുമുള്ള മണ്ണിലും ഇടക്കിടെ മഴ കിട്ടുന്ന കാലാവസ്ഥയിലും വളർച്ച പെട്ടെന്നാകും. എങ്കിലും നീണ്ട വരൾച്ചയെ അതിന് അതിജീവിക്കാൻ കഴിയും.
വളരെ വേഗം വളരുന്ന മരത്തിനു് 150 അടി വരെ ഉയരം ഉണ്ടാകാം. അതിൽ സിരകൾ നിറഞ്ഞ ഇലകളും ഒരു സെന്റീമീറ്ററോളം നീളത്തിൽ, ചുവന്നതോ മഞ്ഞയും പച്ചയും കലർന്നതോ ആയ പൂക്കളും കാണപ്പെടുന്നു.
ഫ്രാൻസിലെ ലയോൺസ് നഗരത്തിൽ ജീവിച്ചിരുന്ന പീറ്റർ വാൾഡോ എന്ന ധനികനായ വ്യാപാരിയുടെ മതവീക്ഷണത്തിലാണ് വാൾഡെൻഷൻ മുന്നേറ്റത്തിന്റെ തുടക്കം. തെക്കൻ ഫ്രാൻസിലെ 'ലാംഗ്യൂ-ഡോക്ക്' നാട്ടുഭാഷയിലേക്ക് ബൈബിൾ പരിഭാഷപ്പെടുത്താൻ ആഗ്രഹിച്ച അദ്ദേഹം അതിനായി ഒരുപറ്റം പണ്ഡിതന്മാരെ നിയോഗിച്ചു. പരിഭാഷ പഠിച്ച വാൾഡോ, ക്രിസ്തുവിന്റെ അപ്പസ്തോലന്മാരെപ്പോലെ എല്ലാ ക്രിസ്ത്യാനികളും സമ്പത്തൊന്നുമില്ലാതെ ദരിദ്രരായി ജീവിക്കുകയാണു വേണ്ടത് എന്ന നിഗമനത്തിൽ എത്തിച്ചേർന്നു. കടങ്ങൾ വീട്ടിക്കഴിഞ്ഞ് ബാക്കിയുണ്ടായിരുന്ന തന്റെ സ്വത്തിൽ ഒരു ഭാഗം ഭാര്യക്കു നൽകിയശേഷം അദ്ദേഹം ബാക്കിയുള്ളത് പാവങ്ങൾക്കു വിതരണം ചെയ്തു. തുടർന്ന് "ലയോൺസിലെ ദരിദ്രർ" എന്നു സ്വയം വിശേഷിപ്പിച്ച ഒരുപറ്റം അനുയായികൾക്കൊപ്പം വാൾഡോ ക്രിസ്തീയദാരിദ്ര്യത്തിൽ ജീവിക്കാൻ തുടങ്ങി. സന്യാസികളെപ്പോലെ വസ്ത്രധാരണം ചെയ്ത അവർ, ബ്രഹ്മചര്യനിഷ്ഠയിൽ ലളിതജീവിതം നയിച്ച് സുവിശേഷം പ്രഘോഷിക്കുകയും ബൈബിളിന് ഏറെ പ്രാധാന്യം കല്പിച്ച് അതിന്റെ ഏറെ ഭാഗങ്ങൾ മനപാഠമാക്കുകയും ചെയ്തു.
പുതിയ വിശ്വാസത്തിൽ ഉറച്ചുനിന്ന മറ്റുള്ളവർക്ക് വലിയ പീഡനങ്ങൾ ഏൽക്കേണ്ടി വന്നു. പതിമൂന്നാം നൂറ്റാണ്ടിന്റെ തുടക്കത്തിൽ കാത്താറിസത്തിനെതിരെ കത്തോലിക്കാ സഭ നടത്തിയ കുരിശുയുദ്ധത്തിൽ വാൾഡെൻഷന്മാരും വലിയതോതിൽ വേട്ടയാടപ്പെട്ടു. നാട്ടുഭാഷയിൽ പ്രചരിച്ച ബൈബിളിനെ ആശ്രയിച്ചു വളർന്ന ഇത്തരം 'വേദവ്യതിയാനങ്ങളെ' നിയന്ത്രിക്കാൻ, കാത്താർ വിരുദ്ധയുദ്ധത്തിന്റെ സമാപ്തിയിൽ ചേർന്ന ടൂളൂസിലെ സഭാ സമ്മേളനം, സങ്കീർത്തനങ്ങൾ ഒഴികെയുള്ള ബൈബിൾ ഭാഗങ്ങൾ പുരോഹിതരല്ലാത്തവർ കൈവശം വയ്ക്കുന്നതു നിരോധിക്കുക പോലും ചെയ്തു. കാത്താറുകൾക്കെതിരായുള്ള കുരിശുയുദ്ധത്തിൽ നേരിടേണ്ടി വന്ന പീഡനങ്ങൾക്കിടെ വാൾഡെൻഷന്മാരിൽ പലരും ഇറ്റലിയിലെ പീഡ്മോണ്ടിലെക്കും മറ്റും പലായനം ചെയ്തിരുന്നു. പീഡ്മോണ്ടിൽ വാൾഡെൻഷന്മാർ നേരിട്ട പീഡനങ്ങളെക്കുറിച്ചാണ് "കർത്താവേ, കശാപ്പുചെയ്യപ്പെട്ട നിന്റെ വിശുദ്ധന്മാർക്കു വേണ്ടി പ്രതികാരം ചെയ്താലും" എന്ന പേരിൽ ആംഗലകവി ജോൺ മിൽട്ടൺ രചിച്ച പതിനെട്ടാം സോനെറ്റ്.
പ്രാദേശികസഭാധികാരികൾ ഈ പുതിയ തീക്ഷ്ണധാർമ്മികതയുടെ പ്രചരണത്തിൽ എതിർപ്പു പ്രകടിപ്പിച്ചപ്പോൾ വാൾഡോ റോമിലെത്തി മാർപ്പാപ്പായിൽ നിന്ന് പ്രഘോഷണാനുമതി നേടി. പ്രാദേശിക സഭാനേതൃത്വത്തിന്റെ മേൽനോട്ടത്തിലായിരിക്കണം പ്രഘോഷണം എന്ന വ്യവസ്ഥയിലാണ് അനുമതി നൽകപ്പെട്ടത്. എന്നാൽ പുതിയ പ്രഘോഷണം ഒന്നിനൊന്ന് വ്യവസ്ഥാപിത ക്രിസ്തീയതക്ക് എതിരായിത്തീർന്നതിനാൽ 1184-ൽ വെറോണയിലെ സഭാ സമ്മേളനം വാൾഡെൻഷന്മാർക്ക് വിലക്കു കല്പിച്ചു. അതോടെ വ്യവസ്ഥാപിത പൗരോഹിത്യത്തെ തള്ളിപ്പറഞ്ഞ വാൽഡെൻഷന്മാർ സഭക്കു പുറത്തായി. 'ദരിദ്രകത്തോലിക്കർ' എന്ന പേരിൽ അവരിൽ ഒരു വിഭാഗം കത്തോലിക്കാ സഭയിലേക്കു മടങ്ങി.
മദ്ധ്യയുഗങ്ങളുടെ അവസാനം യൂറോപ്പിൽ ഉടലെടുത്ത ഒരു ക്രിസ്തീയമുന്നേറ്റത്തിലെ അംഗങ്ങളാണ് വാൽഡെൻഷന്മാർ. വടക്കൻ ഇറ്റലി ഉൾപ്പെടെയുള്ള ചില നാടുകളിൽ അവരുടെ പിന്തുടർച്ചക്കാർ ഇന്നും നിലനിൽക്കുന്നു. വിശ്വസനീയമായ രേഖകളുടെ അഭാവം മൂലം, ഈ പ്രസ്ഥാനത്തിന്റെ ആദിമചരിത്രത്തെ സംബന്ധിച്ച് കാര്യമായ അവ്യക്തതയുണ്ട്. പന്ത്രണ്ടാം നൂറ്റാണ്ടു മുതൽ വേദവ്യതിചലനത്തിന്റെ പേരിൽ പീഡിപ്പിക്കപ്പെട്ട അവർ, പതിനേഴാം നൂറ്റാണ്ടിൽ ഉന്മൂലനാശത്തിന്റെ വക്കോളമെത്തി. എങ്കിലും യൂറോപ്പിലും, തെക്കും വടക്കും അമേരിക്കകളിലും സജീവമായ വാൾഡെൻഷൻ സമൂഹങ്ങൾ ഇന്നും നിലനിൽക്കുന്നു.
ഇറ്റലിയിൽ ആല്പ്സിന്റെ താഴ്വാരങ്ങളിൽ ഒറ്റപ്പെട്ട സമൂഹങ്ങളായി നിലനിന്ന വാൾഡെൻഷൻ സമൂഹങ്ങൾ 16-ആം നൂറ്റാണ്ടിൽ പാശ്ചാത്യസഭയിലുണ്ടായ നവീകരണത്തിനിടെ വീണ്ടും സജീവമായി. ഇന്ന് യൂറോപ്പിന്റെ പല ഭാഗങ്ങളിലും അമേരിക്കൻ ഐക്യനാടുകളിലും വാൽഡെൻഷൻ സമൂഹങ്ങൾ നിലനിൽക്കുന്നു.
നാടുവിട്ട മായൻ വായനാട്ടിലാണ് എത്തി ചേർന്നത്. എവിടെ ഒരു ഹാജിയാരുടെ കാര്യസ്ഥനായി പണിയെടുത്തു. അഹമ്മദുണ്ണിയുടെ മരണശേഷം അയാളുടെ മകനായ ഹസൻ വായനാട്ടിലെത്തി. എവിടെ വച്ചു മായാനും ഹസനും സുഹൃത്തുക്കളായി. അഹമ്മദുണ്ണിയുടെ മരണത്തിൽ തനിക് പങ്കില്ലെന്നു തിരിച്ചറിഞ്ഞ മായൻ വയനാട്ടിലെ അജ്ഞാതവാസം ഉപേക്ഷിച്ചു നാട്ടിൽ മടങ്ങി എത്തി. ആയാലും ഉമ്മാച്ചുവുമായി കൂടി കണ്ടു. സംസാരിച്ചു. ആണ് രാത്രിയിൽ ഉമ്മാച്ചുവിന്റെ കിടപ്പറയിൽ ആരോ കടന്നു വന്നു അവളുടെ ഭർത്താവിനെ കുത്തിക്കൊന്നു. കൊലയാളിയുടെ മുഖം അവ്യക്തമായിട്ടെങ്കിക്കും കണ്ടു. ഒപ്പം മകൻ അബ്ദുവും. പക്ഷേ നിരപരാധിയായ ചോഴി ശിക്ഷിക്കപ്പെട്ടു. ഉമ്മാച്ചുവും താൻ കണ്ട സത്യം തുറന്നുപറയാൻ തയ്യാറായില്ല.
നാട്ടിൽ തിരിച്ചെത്തിയ മായൻ വീടുപണിതു. ഇടനിലക്കാർ മുഖേന വിധവയായ ഉമ്മാച്ചുവിന് വിവാഹാലോചനയും നടത്തി. അങ്ങനെ ആണ് വിവാഹം നടന്നു. അവർക്കു രണ്ട് കുട്ടികൾ ഉണ്ടായി. ഹൈദ്രോസും മരക്കാരും. ഒരു നാൾ തന്റെ ബാപപ്പയുടെ കൊലയാളി മായൻ ആണെന്ന സത്യം തനിക്കറിയാമെന്നും അബ്ദു പറഞ്ഞത് കേട്ട് ഉമ്മാച്ചു മോഹാലാസ്യ പെട്ടു. ഇതറിഞ്ഞ മായൻ വായനാട്ടിലേക്കു മടങ്ങി. തന്റെ ജോലികൾ ഓരോന്നായി അയാൾ പൂർത്തിയാക്കി. ഹാസനെയും ആമിനെയും ഒന്നിപ്പിച്ചു. തന്റെ പേരിൽ ഉണ്ടായിരുന്ന വീടും പുരയിടവും അവരുടെ പേരിൽ എഴുതി കൊടുത്തു. പിന്നീടയാൾ ആത്മഹത്യാ ചെയ്തു.മായന്റെ വിയോഗത്താൽ ഉമ്മാച്ചു പൂർണമായും തകർന്നു. ആരോടും ഒരു വാക്ക് പോലും സംസാരിക്കാൻ അവർ ശ്രമിച്ചില്ല
മദ്ധ്യമലബാറിലെ മുസ്ലീം സാമൂഹികജീവിതചരിത്രത്തിന്റെ വികാരപരമായ വശത്തെ വ്യാഖ്യാനിക്കുന്ന ഈ കൃതിയിലൂടെ ഗ്രാമ വിശുദ്ധിയുള്ള ഉമ്മാച്ചുവും ബീരാനും മായനും ചാപ്പുണ്ണി നായരും ചിന്നമ്മുവും ഹൈദ്രോസും തുടങ്ങിയവരെല്ലാം മലയാള മനസ്സിൽ ഇന്നും മായാത്ത ഓർമ്മകൾ നിലനിർത്തുന്നു. ആയിരത്തി തൊള്ളായിരത്തി അൻപത്തിനാല് ഡിസംബർ മാസത്തിലാണ് ഈ കൃതി ആദ്യമായി പ്രസിദ്ധീകരിച്ചത്. പ്രശസ്ത കഥാകാരൻ എൻ പി മുഹമ്മദിന്റെ ആമുഖ പഠനത്തോടെ കെ ആർ ബ്രദേർസ് കോഴിക്കോട്‌ പ്രസാധകർ ആണ് പ്രസിദ്ധീകരിച്ചത്. 1991 ഒക്ടോബർ മുതൽ ഉമ്മാച്ചു ഡിസി ബുക്സ് പ്രസിദ്ധീകരിക്കുന്നു.
സ്നേഹിക്കുന്ന പുരുഷനെ വിവാഹം കഴിക്കാൻ കഴിയാതെവന്ന സ്ത്രീയുടെ കഥയാണ് എഴുത്തുകാരൻ ഈ പുസ്തകത്തിൽ പറയുന്നത്. 1971ൽ ഈ നോവലിനെ അടിസ്ഥാനമാക്കി ഇതേ പേരിൽ ഒരു മലയാള ചലച്ചിത്രം പുറത്തിറങ്ങി. പി. ഭാസ്കരൻ ആണ് ചിത്രം സംവിധാനം ചെയ്തത്. മധു, ഷീല തുടങ്ങിയവരാണ് മുഖ്യവേഷത്തിൽ അഭിനയിച്ചത്.
ഉറൂബ് എന്ന തൂലികാനാമത്തിൽ അറിയപ്പെട്ടിരുന്ന പി.സി. കുട്ടികൃഷ്ണൻ രചിച്ച നോവലാണ് ഉമ്മാച്ചു. 1958-ൽ ആദ്യത്തെ കേരള സാഹിത്യ അക്കാദമി പുരസ്കാരം ലഭിച്ചു. .
2011 ൽ പുറത്തിറങ്ങിയ ഒരു ഹിന്ദി ചലച്ചിത്രം ആണ് ദ ഡെർട്ടി പിക്ചർ . പ്രസിദ്ധ തെന്നിന്ത്യൻ നടിയായിരുന്ന സിൽക്ക് സ്മിത യുടെ ജീവിത കഥയിൽ നിന്നാണ് ഈ സിനിമയുടെ പ്രചോദനം. സംവിധാനം ചെയ്തത് മിലൻ ലുത്രിയ ആണ്. കാണികളിൽ വിഭ്രമം ജനിപ്പിക്കുന്ന വിധത്തിൽ, മാധ്യമങ്ങളിലൂടെ വൻ കോലാഹലങ്ങൾ സൃഷ്ടിച്ചുകൊണ്ടാണ് ദ ഡേർട്ടി പിക്ച്ചർ പ്രദർശനത്തിനെത്തിയത്. ആദ്യ മൂന്നു ദിവസം കൊണ്ടു തന്നെ മുപ്പതു കോടി രൂപ ബോക്സാപ്പീസിൽ നിന്ന് ഈ ചിത്രം നേടിയെടുത്തു. ചിത്രത്തിലെ അഭിനയത്തിന് 2011-ലെ മികച്ച നടിക്കുള്ള ദേശീയ ചലച്ചിത്രപുരസ്കാരം വിദ്യാ ബാലന് ലഭിച്ചു.
വിവാഹത്തിന് ഒരു ദിവസം മുമ്പ് , രേഷ്മ ചെന്നൈയിലെ ഒരു താരമാകുമെന്ന പ്രതീക്ഷയിൽ തന്റെ ഗ്രാമത്തിൽ നിന്ന് ഒളിച്ചോടുന്നു . ഒരു കാസ്റ്റിംഗ് ഡയറക്ടറെ ആകർഷിക്കുന്നതിൽ അവൾ പരാജയപ്പെടുന്നു, കൂടാതെ ആകർഷകമല്ലാത്തതിനാലും അഭിനയിക്കാൻ കഴിയാത്തതിനാലും അയാൾ അവളെ അപമാനിക്കുന്നു. ഒരു വേഷം ഉറപ്പാക്കാൻ തീരുമാനിച്ചു, അവൾ ഒരു പശ്ചാത്തല നർത്തകിയുടെ സ്ഥാനത്തിനായി സ്വയമേവ ഓഡിഷൻ ചെയ്യുന്നു. എന്നിരുന്നാലും, സിനിമയുടെ സംവിധായകൻ എബ്രഹാമിനെ ശല്യപ്പെടുത്തുന്ന ലൈംഗിക ചലനങ്ങൾ ഉപയോഗിച്ച് അവൾ ഒരു വൃത്തികെട്ട രീതിയിൽ നൃത്തം ചെയ്യുന്നു.). രേഷ്മയുടെ മുഴുവൻ നൃത്ത സീക്വൻസും അദ്ദേഹം എഡിറ്റ് ചെയ്തു. ചിത്രം ബോക്സോഫീസിൽ പരാജയപ്പെടുന്നു, നിർമ്മാതാവ് സെൽവ ഗണേഷിനെ നിരാശരാക്കി, പിന്നീട് രേഷ്മയുടെ പ്രകടനം അനുസ്മരിക്കുകയും തന്റെ വരാനിരിക്കുന്ന ചിത്രത്തിലെ ഒരു ഗാനത്തിൽ അവൾക്ക് ഒരു വേഷം വാഗ്ദാനം ചെയ്യുകയും ചെയ്യുന്നു. സെൽവ ഇപ്പോൾ അവളെ "സിൽക്ക്" എന്ന് വിളിക്കുന്നു, അത് കൂടുതൽ വിചിത്രവും ആകർഷകവുമാണ്.
അവളുടെ ഹൃദയാഘാതവും അവളുടെ കുടുംബത്തിൽ നിന്നുള്ള തിരസ്‌കരണവും ലഘൂകരിക്കാൻ, സിൽക്ക് മദ്യത്തിലേക്കും ചെയിൻ സ്മോക്കിംഗിലേക്കും തിരിയുന്നു. അവൾ ശരീരഭാരം വർദ്ധിപ്പിക്കുന്നു, ഇത് അവളുടെ ലൈംഗിക ചിഹ്നമെന്ന പദവി നഷ്ടപ്പെടാൻ ഇടയാക്കുന്നു. ഒരുമിച്ച് ഒരു സിനിമ നിർമ്മിക്കാനുള്ള ഓഫറുമായി സിൽക്ക് സിൽവ ഗണേഷിനെ സമീപിക്കുന്നു. ആത്യന്തികമായി, പ്രേക്ഷകർക്കും വ്യവസായത്തിനും അവളോടുള്ള താൽപ്പര്യം നഷ്ടപ്പെടുകയും സിനിമ പരാജയപ്പെടുകയും ചെയ്യുന്നു. മറുവശത്ത്, അബ്രഹാം ഒരു സിനിമ സംവിധാനം ചെയ്യുന്നു, അത് ഒരു വലിയ ഹിറ്റായി മാറുന്നു, തന്റെ സിനിമകൾ വിജയിക്കാൻ ലൈംഗികവൽക്കരണം ആവശ്യമില്ലെന്ന് സിൽക്കിനോട് താൻ ഒടുവിൽ തെളിയിച്ചതായി അദ്ദേഹത്തിന് തോന്നുന്നു. പ്രശസ്തിയും സമ്പത്തും നഷ്ടപ്പെട്ടതിനാൽ, സിൽക്ക് വളരെയധികം കടങ്ങൾ കുമിഞ്ഞുകൂടി, ഏത് വേഷവും ചെയ്യാൻ തയ്യാറുള്ള ഒരു ചെറിയ ചലച്ചിത്ര നിർമ്മാതാവിനെ സമീപിക്കുന്നു. താൻ ഒരു അശ്ലീല സിനിമ ചെയ്യണമെന്ന് അയാൾ ആഗ്രഹിക്കുന്നുവെന്ന് കണ്ട് അവൾ ഞെട്ടി, അവൾ നിരസിച്ചു. അവളുടെ അനുവാദമില്ലാതെ അയാൾ അവളെ മദ്യം മയക്കി ചിത്രീകരണം ആരംഭിക്കുന്നു.
ആദ്യ ചിത്രീകരണത്തിൽ, സിൽക്ക് തന്റെ ബാല്യകാല ആരാധനാപാത്രമായ സൂര്യകാന്തിനൊപ്പം നൃത്തം ചെയ്യുന്നു . അവനിൽ ആകൃഷ്ടനായ സിൽക്ക് ദീർഘകാല ലൈംഗിക ബന്ധം വാഗ്ദാനം ചെയ്തുകൊണ്ട് അവന്റെ വാത്സല്യവും ശ്രദ്ധയും നേടുന്നു. അതേസമയം, എബ്രഹാം സെൽവ ഗണേഷിനോട് ഒരു പുതിയ ചിത്രം നിർദ്ദേശിക്കുകയും സൂര്യകാന്തിനെ കാസ്റ്റ് ചെയ്യാൻ ആഗ്രഹിക്കുകയും ചെയ്യുന്നു. എന്നിരുന്നാലും, സിനിമയെ കൂടുതൽ വാണിജ്യപരമായി ലാഭകരമാക്കാൻ, ലൈംഗികതയും ലൈംഗികതയും ചേർക്കുക എന്ന സൂര്യകാന്തിന്റെ നിർദ്ദേശം അബ്രഹാമിനെ രോഷാകുലനാക്കുന്നു. സിൽക്ക് സാവധാനം ഇൻഡസ്‌ട്രിയിൽ തനിക്കായി ഒരു പേര് കെട്ടിപ്പടുക്കുകയും സൂര്യകാന്തിനൊപ്പം നിരവധി ലൈംഗികാരോപിത സിനിമകൾ ചെയ്യുകയും ചെയ്യുന്നു, ഇത് അവളെ താരപദവിയിലേക്ക് നയിക്കുന്നു. അവൾ ധാരാളം പുരുഷ ആരാധകരെ നേടുകയും, ചുരുങ്ങിയ സമയത്തിനുള്ളിൽ, ഒരു ലൈംഗിക ചിഹ്നമെന്ന നിലയിൽ വളരെയധികം സമ്പന്നനും ജനപ്രിയനായിത്തീരുകയും ചെയ്യുന്നു.
ഈ ധാർമ്മിക ധർമ്മസങ്കടവുമായി മല്ലിടുന്നതിനിടയിൽ, ആദ്യം നിഷേധിച്ചെങ്കിലും അബ്രഹാം സിൽക്കിനെ പ്രണയിക്കുന്നതായി കണ്ടെത്തി. സിൽക്കുമായുള്ള ഒരു ഫോൺ സംഭാഷണത്തിനിടയിൽ, അവൾക്കായി എല്ലാവരോടും വിടപറയാൻ അവൾ ആവശ്യപ്പെടുമ്പോൾ അബ്രഹാം പരിഭ്രാന്തനാകുന്നു. അവൻ അവളുടെ വീട്ടിലേക്ക് ഓടിക്കയറി, ഉറക്കഗുളിക അമിതമായി കഴിച്ച് അവൾ കട്ടിലിൽ കിടന്നുറങ്ങുന്നത് അവൾ എഴുതിയ ആത്മഹത്യാ കുറിപ്പിനൊപ്പം കണ്ടെത്തി.
വെള്ളരിയോട് രൂപസാദൃശ്യമുള്ള വാർഷിക വള്ളിച്ചെടി. കുടുംബം: കുക്കുർബിറ്റേസീ. ശാസ്ത്രനാമം: കുക്കുമിസ് സറ്റൈവസ്. മുള്ളൻ വെള്ളരിയെന്നും പേരു്. ഉത്തരേന്ത്യയിൽ കൃഷിചെയ്തുവരുന്നു. മഞ്ഞനിറമുള്ള പൂക്കളും ചെറുവെള്ളരിക്കയോളം വലിപ്പമുള്ള കായ്കളുമുണ്ട് . സൂര്യാഘാതത്തിൽനിന്നു രക്ഷനേടാൻ ഉത്തരേന്ത്യക്കാർ കക്കരിക്കായ്കൾ പച്ചയായി ഭക്ഷിക്കും. പോഷകസമ്പന്നമായ വിത്തിൽ ഒരിനം എണ്ണ അടങ്ങിയിരിക്കുന്നു. വിത്ത് മൂത്രവർധകമാണ്. രക്തപിത്തം, കഫം, വാതം എന്നിവയ്ക്ക് ഔഷധമാണ് കക്കരി .
ധാരാളം മിനറൽസ് അടങ്ങിയിരിക്കുന്നത് കൊണ്ട് ശരീരത്തിന് ഇത് ധാരാളം മിനറൽസ് നൽകുന്നു. പല ആരോഗ്യ പ്രതിസന്ധികൾക്കും പരിഹാരം കാണുന്നതിന് സഹായിക്കുന്ന ഒന്നാണ് കക്കരിക്ക. സോഡിയം, പൊട്ടാസ്യം, ഗ്ലൂക്കോസ് എന്നിവയെല്ലാം ഇതിൽ ധാരാളം അടങ്ങിയിട്ടുണ്ട്. ഇതിലുള്ള കാൽസ്യം ആരോഗ്യത്തിന് സഹായിക്കുന്നതോടൊപ്പം തന്നെ എല്ലിന്റേയും പല്ലിന്റേയും ആരോഗ്യത്തിനും ബലത്തിനും സഹായിക്കുന്നുണ്ട്. ചെറിയ കുട്ടികളിൽ പേശീവേദന പല വിധത്തിലാണ് അവരെ കുടുക്കുന്നത്. അതുകൊണ്ട് തന്നെ ഇത്തരം അവസ്ഥകളെ പരിഹരിക്കുന്നതിന് പലപ്പോഴും കക്കരിക്ക സഹായിക്കുന്നുണ്ട്. ദൂരവ്യാപകമായ ആരോഗ്യ പ്രശ്നങ്ങൾക്കു കാരണമാകുന്ന മലബന്ധം തടയാൻ കക്കരിക്ക സഹായിക്കുന്നു ,അതായത് ദഹന പ്രശ്നങ്ങൾക്ക് പരിഹരിയായി കക്കരിക്ക ഉപയോഗിക്കാം. കക്കരിക്കയിൽ ഉയർന്ന അളവിൽ അടങ്ങിയിരിക്കുന്ന വിറ്റാമിൻ കെ, സിലിക്ക, വിറ്റാമിൻ എ, വിറ്റാമിൻ സി, ക്ലോറോഫിൽ എന്നിവ ശരീരത്തിന് ഏറെ ഗുണകരമാണ്. ലാരിസിറെസിനോൾ, പിനോറെസിനോൾ, സെക്കോയിസോളാരിസെറിനോൾ എന്നിവ അടങ്ങിയിരിക്കുന്നതിനാണ് കക്കിരി.
നിരവധി കാൻസർ ഘടകങ്ങൾ ചെറുക്കാൻ ഇവ സഹായിക്കുന്നു. കാർസിനോമ, ലൈംഗിക ഗ്രന്ഥി കാൻസർ, സ്ത്രീകളുടെ ആന്തരിക പ്രത്യുത്പാദന അവയവ കാൻസർ, അഡിനോകാർസിനോമ എന്നിവയ്ക്കുള്ള അപകടസാധ്യത കുറയ്ക്കാൻ കക്കിരിക്ക് കെൽപുണ്ട്. കുറഞ്ഞ കലോറിയും ഉയർന്ന ജലവും അടങ്ങിയതിനാൽ ശരീരഭാരം കുറയ്ക്കാൻ ആഗ്രഹിക്കുന്നവർക്ക് കക്കിരി ഒരു മികച്ച ഭക്ഷണമാണ്. കക്കിരിയിലെ ഉയർന്ന ജലാംശവും ഭക്ഷ്യനാരുകളും ശരീരത്തിൽ നിന്ന് വിഷവസ്തുക്കളെ ഇല്ലാതാക്കുകയും ദഹനത്തെ സഹായിക്കുകയും ചെയ്യുന്നു. വിട്ടുമാറാത്ത മലബന്ധത്തിന് പരിഹാരം കാണാനും കക്കിരിക്ക ഗുണം ചെയ്യും. കക്കിരിയിൽ 95% വെള്ളമാണ്. ഇത് ശരീരത്തെ ജലാംശം നിലനിർത്തുകയും വിഷവസ്തുക്കളെ നീക്കുകയും ചെയ്യുന്നു. ഒരു ദിവസം ശരീരത്തിന് ആവശ്യമായ വിറ്റാമിനുകളിൽ ഭൂരിഭാഗവും കക്കിരിയിൽ അടങ്ങിയിട്ടുണ്ട്
ഓട്ടുപണി ചെയ്യുന്നതിനാൽ മൂശാചാരി എന്നും മൂശാരി എന്നും അറിയപ്പെടുന്നു. പിച്ചള, ചെമ്പ്, ഓട് . ഓടുകൊണ്ടുള്ള പാത്രങ്ങൾ, വിഗ്രഹങ്ങൾ,ശില്പ്പങ്ങൾ, വിളക്കുകൾ എന്നിവ ഉണ്ടാക്കുന്നു. പഞ്ചലോഹ വിഗ്രഹങ്ങൾ,അടക്കാപുത്തൂർ കണ്ണാടി കടവല്ലൂർ ഉരുളി, മൂച്ചുകുന്നു കണ്ണാടി മുതലായ അമൂല്യ വസ്തുക്കൾ ഉണ്ടാക്കുന്നതും ഈ വിഭാഗമാണ്. ഇവർ ത്വഷ്ടാവ് എന്ന ഋഷിയുടെ പിൻഗാമികൾ എന്നു വിശ്വസിക്കുന്നു.കേരളത്തിലെ മിക്ക പ്രദേശങ്ങളിലും ഇവരെ കണ്ടുവരുന്നു.കേരള ചരിത്രത്തിൽ ആദ്യമായി മൂശാരി മാർക്ക് വേണ്ടി മാത്രം മലപ്പുറം ആസ്ഥാനമായി 2022മെയ്‌ മാസത്തിൽ മൂശാരി സമുദായ സഭ എന്ന സംഘടനാ //229/2022 രൂപീകരിക്കുക്കും ചെയ്തിട്ടുണ്ട് കേരളത്തിൽ മൂശാരി മാർക്ക് വേണ്ടി രജിസ്റ്റർ ചെയ്ത ഏക സംഘടനാ ഇത് മാത്രം ആണ്.
ദക്ഷിണേന്ത്യയിലെ ജാതി വ്യവസ്ഥയിൽ ഇവർ അവർണ്ണ ജാതിയായാണ് ഇവരെ പരികാണിക്കുന്നത്. സംസ്കൃത പഠനം, വാസ്തുശാസ്ത്രം, തച്ചുശാസ്ത്രം എന്നിവയും ഈ സമൂഹത്തിനെ ജാതി വ്യവസ്ഥയിൽനിന്നും ഒരുപരിധി വരെ മാറ്റി നിർത്തി. എങ്കിലും ആചാരി സ്ഥാന പേര് ബ്രാഹ്മണര് ഇഷ്ടപ്പെട്ടിരുന്നില്ല. ഇവര് ആചാരി എന്ന പേര് ആശാരി എന്നാക്കാൻ ശ്രമിച്ചിരുന്നു.
മൂശാചാരി മാർ ചെമ്പ്, പിച്ചള, ഓട് എന്നിവ ചേർത്ത് ഉരുക്കിയെടുക്കുന്ന വെങ്കല ലോഹം കൊണ്ട് ക്ഷേത്ര വിഗ്രഹങ്ങൾ, ദീപസ്തംഭം, ചുറ്റു വിളക്കുകൾ, അഷ്ടമംഗല്യ സെറ്റ്, നിലവിളക്ക്, കിണ്ടി, മറ്റു പൂജാപാത്രങ്ങൾ, വീട്ടാവശ്യങ്ങൾക്കുള്ള പാത്രങ്ങൾ, ഉരുളി, കുടങ്ങൾ എന്നിവ പ്രധാനമായും ഉണ്ടാക്കുന്നവരാണ്.
കമ്മാളൻ എന്നറിയപ്പെടുന്ന ഒരു സമൂഹം കരകൗശലവിദഗ്ദ്ധരാണ്‌ വിശ്വകർമ്മജർ, അതിലെ ഒരു അവർണ്ണ വിഭാഗമാണ് മൂശാരിമാർ എന്നറിയപ്പെടുന്നത്. മറ്റുള്ളവർ ആശാരി, കൊല്ലൻ, തട്ടാൻ. ആശാരിമാർ മരപ്പണി ചെയ്യുന്നു. കൊല്ലൻ ഇരുമ്പ് കൊണ്ടു് ആയുധങ്ങളും ഉപകരണങ്ങളും നിർമ്മിക്കുന്നു. തട്ടാൻ സ്വർണപ്പണി ചെയ്യുന്നു.
ഇന്ത്യയിൽ എല്ലായിടത്തും താമസിക്കുന്ന, സർക്കാർ സംവരണനിയമപ്രകാരം വിശ്വകർമ്മ എന്ന വിഭാഗത്തിൽ പെടുന്ന വിശ്വകർമ്മ ജനങ്ങളിൽ കേരളത്തിൽ ഉള്ള ഒരു പ്രധാന വിഭാഗത്തെയാണ് മൂശാചാരിമാർ, അല്ലെങ്കിൽ എളുപ്പത്തിൽ മൂശാരിമാർ എന്നു വിളിക്കുന്നത് .
മൂശാചാരി മാർ വേദങ്ങളിൽ പറയുന്ന പ്രകാരം ആദി വിശ്വകർമ്മാവായ ശ്രീ വിരാട് വിശ്വബ്രഹ്മദേവന്റെ വിശ്വ ബ്രാഹ്മണ കുലത്തിൽ കൈത്തൊഴിലുകാരായി ജനിച്ചവരായതു കൊണ്ട് ഇവർ പേരിന്റെ കൂടെ ആചാരി എന്ന പദം കൂടി ചേർത്തു വരുന്നു.
ദക്ഷിണാഫ്രിക്കൻ ജീവശാസ്ത്രജ്ഞനും വൈറസ് വിജ്ഞാനിയുമായിരുന്നു മാക്സ് ടീലർ . മഞ്ഞപ്പിത്തത്തെയും അതിന്റെ നിവാരണത്തെയും സംബന്ധിച്ച കണ്ടുപിടിത്തങ്ങൾക്ക് 1951-ലെ ശരീരക്രിയാവിജ്ഞാനം അഥവാ വൈദ്യശാസ്ത്രത്തിനുള്ള നോബൽ സമ്മാനം ലഭിച്ചു.
ഹംഗേറിയൻ അതിർത്തിക്ക് സമീപമുള്ള റുമേനിയൻ ഭൂപ്രദേശമാണ് ട്രാൻസിൽവേനിയ. കർപ്പാത്തിയൻ പർവതനിരകളുടെ ഭാഗമായ ട്രാൻസിൽവേനിയൻ ആൽപ്സിനാൽ ചുറ്റപ്പെട്ടുകിടക്കുന്ന ഒരു ഉന്നത പർവതപ്രദേശമാണിത്. ട്രാൻസിൽവേനിയയെ, റുമേനിയയുടെ മറ്റു ഭാഗങ്ങളിൽനിന്ന് വേർതിരിക്കുന്ന ട്രാൻസിൽവേനിയൻ ആൽപ്സ് ഈ ഭൂപ്രദേശത്തെ ഒരു കോട്ടമതിൽപോലെ വലയം ചെയ്തിരിക്കുന്നു. തെക്ക് റ്റിർനാവ പീഠഭൂമിയും വടക്ക് സോമെസ് പീഠഭൂമിയും സ്ഥിതിചെയ്യുന്നു. മ്യൂറെസ് , ബിഷ്ട്രിറ്റ , ക്രിസ് , ഡാന്യൂബ് എന്നിവയാണ് പ്രധാന നദികൾ. വിസ്തൃതി: 100,000 ച.കി.മീ. റുമേനിയൻ വംശജരാണ് ജനസംഖ്യയിൽ ഭൂരിഭാഗവും. മഗ്യാർസ് വിഭാഗമാണ് ഏറ്റവും വലിയ വംശീയ ന്യൂനപക്ഷം.
റുമേനിയയിലെ ഒരു പ്രധാന കാർഷികോത്പാദന മേഖലയായിരുന്ന ട്രാൻസിൽവേനിയ, രണ്ടാം ലോകയുദ്ധത്തോടെ ഒരു വ്യാവസായിക വിപണന കേന്ദ്രമായി വികസിപ്പിച്ചു. വൻതോതിലുള്ള ധാതുനിക്ഷേപങ്ങളുടെ കണ്ടെത്തലും ചൂഷണവുമാണ് ട്രാൻസിൽവേനിയയെ ദ്രുതഗതിയിലുള്ള വ്യാവസായികവിപ്ലവത്തിലേയ്ക്കു നയിച്ചത്. ഇരുമ്പ്, ലെഡ്, ലിഗ്നൈറ്റ്, മാംഗനീസ്, സൾഫർ, സ്വർണം, ഉപ്പ് തുടങ്ങിയ ഖനിജങ്ങൾക്കു പുറമേ പ്രകൃതിവാതകവും ഇവിടെനിന്ന് ഖനനം ചെയ്യുന്നു. നിരവധി ഇരുമ്പ്- ഉരുക്കു വ്യവസായശാലകളും ഇവിടെ പ്രവർത്തിക്കുന്നുണ്ട്.
കൃഷിയാണ് ജനങ്ങളുടെ പ്രധാന ഉപജീവനമാർഗം. വിവിധയിനം ധാന്യങ്ങൾ, കിഴങ്ങുവർഗങ്ങൾ എന്നിവക്ക് പുറമേ പുകയിലയും ഇവിടെ കൃഷിചെയ്യുന്നുണ്ട്. ഉരുളക്കിഴങ്ങ്, നെല്ല്, ബീൻസ്, ചോളം എന്നിവയാണ് താഴ്വരപ്രദേശങ്ങളിലെ മുഖ്യവിളകൾ. കന്നുകാലി വളർത്തലും പ്രധാനം തന്നെ. ട്രാൻസിൽവേനിയയിലെ ഉന്നതസമതലപ്രദേശങ്ങളും പുൽമേടുകളും കന്നുകാലിവളർത്തലിനും പരിപാലനത്തിനും സഹായകമാണ്.
വോയേജർ 1 നിർമ്മിച്ചത് ജെറ്റ് പ്രൊപ്പൾഷൻ ലബോറട്ടറിയിലാണ്. വോയേജറിന് 16 ഹൈഡ്രസീൻ ത്രസ്റ്ററുകൾ ഉണ്ട്. പേടകത്തിന്റെ അച്ചുതണ്ട് മൂന്ന് ആക്സിസുകളിലും സ്ഥായിയായി നിലനിർത്തുന്നതിനാവശ്യമായ ഗൈറോസ്കോപ്പുകൾ, പേടകത്തിന്റെ റേഡിയോ ആന്റിന ഭൂമിയിലേക്കു തന്നെ തിരിഞ്ഞിരിക്കുന്നതിനു വേണ്ടി സൂര്യനേയും കാനോപസ് നക്ഷത്രത്തേയും പ്രമാണീകരിക്കുന്നതിനാവശ്യമായ ഉപകരണങ്ങൾ തുടങ്ങിയവയും വോയേജറിൽ ഉണ്ടായിരുന്നു. മേൽപ്പറഞ്ഞ ഘടകങ്ങളെ എല്ലാം ചേർത്ത് പൊതുവേ ആറ്റിറ്റ്യൂഡ് ആൻഡ് ആർട്ടിക്കുലേഷൻ നിയന്ത്രണ സംവിധാനം അഥവാ എന്നു വിളിക്കുന്നു. ഇതിൽ തന്നെ പ്രധാനപ്പെട്ട ഉപകരണങ്ങളുടെ കരുതൽ ശേഖരവും അവശ്യ ഘട്ടത്തിൽ ഉപയോഗിക്കാൻ കഴിയും വിധം 8 അധിക ത്രസ്റ്ററുകളും സൂക്ഷിച്ചിട്ടുണ്ട്. പര്യ്വേഷണ യാത്രക്കിടയിൽ ഗ്രഹങ്ങൾ ഉൾപ്പെടെയുള്ള ശൂന്യാകാശ വസ്തുക്കളെക്കുറിച്ച് പഠിക്കുന്നതിനായി 11 ശാസ്ത്രീയ ഉപകരണങ്ങളും വോയേജറിൽ സൂക്ഷിച്ചിരുന്നു.
സൗരയൂഥവും കടന്ന് വളരെ ദൂരേക്കു സഞ്ചരിക്കാൻ തക്കവിധം ശേഷിയുള്ള റേഡിയോ ആശയവിനിമയ സംവിധാനങ്ങളാണ് വോയേജറിനായി രൂപകൽപന ചെയ്തിരുന്നത്. 3.7 മീറ്റർ വ്യാസമുള്ള പരവലയാകൃതിയിലുള്ള ആന്റിനയാണ് പ്രധാനഘടകങ്ങളിലൊന്ന് . ഈ ആന്റിന ഉപയോഗിച്ചാണ് ഭൂമിയിലുള്ള മൂന്ന് ഡീപ്പ് സ്പേസ് നെറ്റ്്വർക്ക് സ്റ്റേഷനുകളുമായി റേഡിയോ തരംഗങ്ങൾ മുഖേന വോയേജർ 1 ബന്ധപ്പെട്ടുകൊണ്ടിരിക്കുന്നത്. മോഡുലേഷൻ നടത്തിയ ഈ തരംഗങ്ങൾ -ബാൻഡിലും -ബാൻഡിലുമാണ് പ്രക്ഷേപണം ചെയ്യപ്പെടുന്നത്. വ്യാഴത്തിന് സമീപത്തു നിന്ന് ഒരു സെക്കന്റിൽ 115.2 കിലോ ബിറ്റുകൾ എന്ന നിരക്കിൽ വരെയും, അതിനേക്കാൾ കൂടിയ ദൂരത്തിൽ നിന്ന് വളരെ കുറഞ്ഞ നിരക്കിലെങ്കിലും വിവരങ്ങൾ ഭൂമിയിലേക്കയക്കാൻ ഈ തരംഗങ്ങൾ വഴി വോയേജർ 1ന് സാധിച്ചു.
ബുദ്ധിയുള്ള അന്യഗ്രഹജീവികൾ എന്നെങ്കിലും കണ്ടെത്തും എന്ന പ്രതീക്ഷയിൽ, രണ്ടു വോയേജർ ശൂന്യാകാശപേടകങ്ങളിലും ഓരോ സ്വർണ്ണ ഫലകങ്ങൾ വീതം ഘടിപ്പിച്ചിരുന്നു. രണ്ടു ഫലകങ്ങളിലും ഭൂമിയുടെ ചിത്രങ്ങൾ ചേർത്തിട്ടുണ്ട്. ഭൂമിയുടെ ചിത്രങ്ങൾക്കു പുറമേ, അതിലെ ജീവിവർഗ്ഗങ്ങൾ, ശാസ്ത്ര നിരീക്ഷണങ്ങൾ, സംഭാഷണ രൂപത്തിലുള്ള അഭിവാദ്യങ്ങൾ (ഉദാഹരണത്തിന്, ഐക്യരാഷ്ട്ര സഭയുടെ സെക്രട്ടറി ജെനറൽ, അമേരിക്കൻ ഐക്യനാടുകളുടെ രാഷ്ട്രത്തലവൻ തുടങ്ങിയവരുടെ ആശംസകൾ) പലതരം സംഭാഷണങ്ങൾ, തിമിംഗിലങ്ങളുടെ ശബ്ദം, മനുഷ്യക്കുഞ്ഞിന്റെ കരച്ചിൽ, തിരമാലകളുടെ ആരവം, പലതരം സംഗീതങ്ങൾ തുടങ്ങി ഭൂമിയിൽ നിന്നുള്ള നാനാവിധമായ ശബ്ദങ്ങൾ എന്നിവയും ഈ സുവർണ്ണ ഫലകത്തിൽ ഉൾപ്പെടുത്തിയിരിക്കുന്നു. സംഗീതങ്ങളുടെ കൂട്ടത്തിൽ മൊസാർട്ട്, ബ്ലൈൻഡ് വില്ലി ജോൺസൺ എന്നിവരുടെ സൃഷ്ടികളും ചക് ബെറിയുടെ ജോണി ബി. ഗുഡിയും ഉൾപ്പെടുത്തിയിരിക്കുന്നു.
ഗുരുത്വാകർഷണ സഹായക സാങ്കേതിക വിദ്യ ഉപയോഗപ്പെടുത്തുകവഴി ഒരു പേടകത്തിന് ഏറ്റവും കുറച്ച് ഇന്ധനം ഉപയോഗിച്ച് ഏറ്റവും കൂറഞ്ഞ സമയത്തിനുള്ളിൽ നാലു വാതകഭീമൻ ഗ്രഹങ്ങളെ സന്ദർശിക്കാൻ സാധിക്കുമായിരുന്നു. തുടക്കത്തിൽ വോയേജർ 1 രൂപകൽപ്പന ചെയ്തിരുന്നത് മാരിനർ ദൗത്യത്തിലെ മാരിനർ 11 ആയിട്ടായിരുന്നുവെങ്കിലും ദൗത്യത്തിനുള്ള നിക്ഷേപത്തിൽ കുറവു വന്നതോടെ ദൗത്യം ശനിയേയും വ്യാഴത്തേയും അടുത്തുകൂടി പറന്ന് പഠനം നടത്തുന്നതിനായി മാത്രം വെട്ടിച്ചുരുക്കേണ്ടതായി വന്നു. ദൗത്യം മുന്നേറിയപ്പോൾ, മാരിനർ ദൗത്യങ്ങളിൽ നിന്ന് പേടകത്തിന്റെ രൂപകൽപ്പനയിൽ കാര്യമായി വ്യത്യാസങ്ങൾ വന്നതോടെ പേര് വൊയേജർ എന്നാക്കി മാറ്റുകയായിരുന്നു.
വോയേജർ 1-ഉം സഹോദര ഉപഗ്രഹമായ വോയേജർ 2-ഉം പ്രഥമ ദൗത്യം ദീർഘിപ്പിച്ച് സൗരയുധത്തിന്റെ അതിർവരമ്പുകളേക്കുറിച്ച് കൂടുതൽ പഠിക്കുന്നതിനായി വിനിയോഗിക്കുകയായിരുന്നു. കൈപ്പർ വലയം , സൗരമണ്ഡലം , നക്ഷത്രാന്തര തലം തുടങ്ങിയവയേക്കുറിച്ചുള്ള പഠനമാണ് ഇതിൽ പ്രധാനം. വോയേജറിന്റെ പ്രഥമ ദൗത്യം 1980, നവംബർ 20-നു സമാപിച്ചു. 1979-ൽ വ്യാഴത്തിന്റെ 1980-ൽ ശനിയുടെയും ഘടനെയെക്കുറിച്ച് വിലപ്പെട്ട വിവരങ്ങൾ ശേഖരിച്ചതിനു ശേഷമാണ് വോയേജറിന്റെ പ്രഥമ ദൗത്യം നാസ അവസാനിപ്പിച്ചത്. സൗരയൂഥത്തിലെ രണ്ട് വലിയ ഗ്രഹങ്ങളുടേയും അവയുടെ ഉപഗ്രഹങ്ങളുടേയും വിശദമായ ചിത്രങ്ങൾ ലഭ്യമാക്കിയത് വോയേജർ 1 ആണ്.
സൗരയൂഥത്തെക്കുറിച്ചും അതിനു പുറത്തുള്ള നക്ഷത്രാന്തരീയ മാദ്ധ്യമത്തെക്കുറിച്ചും പഠിക്കാൻ നാസ 1977ൽ വിക്ഷേപിച്ച ബഹിരാകാശപേടകമാണ് വോയേജർ 1. 722 കിലോഗ്രാം ഭാരമുള്ള ഈ പേടകം ,ലേതു പ്രകാരം ഭൂമിയിൽ നിന്നും നിർദ്ദേശങ്ങൾ സ്വീകരിക്കുകയും വിവരങ്ങൾ തിരിച്ച് ഭൂമിയിലേക്ക് അയക്കുകയും ചെയ്തുകൊണ്ടിരിക്കുകയാണ്. ദൂരെയുള്ള വൊയേജർ ഭൂമിയിൽ നിന്നും ഏറ്റവും അകലെയുള്ള മനുഷ്യനിർമ്മിത വസ്തുവായി കണക്കാക്കപ്പെടുന്നു. ഇപ്പോൾ ഈ പേടകം സൗരയൂഥത്തിനു പുറത്തു കടന്ന് നക്ഷത്രാന്തരീയ മാദ്ധ്യമത്തിൽ കൂടിയാണ് യാത്ര ചെയ്തുകൊണ്ടിരിക്കുന്നത്.
1960-കളിൽ ആണ് സൗരയൂഥത്തിലെ മറ്റു ഗ്രഹങ്ങളെക്കുറിച്ച് പഠിക്കുന്നതിനായി ഒരു ബൃഹത് ബഹിരാകാശ പര്യടനം നടത്തണം എന്ന ആശയം മുന്നോട്ടു വെക്കപ്പെട്ടത്. ഈ ആശയത്തിന്റെ പിൻപറ്റി നാസ 1970-കളിൽ ഈ ദൗത്യത്തിനുള്ള ഒരുക്കങ്ങൾ ആരംഭിച്ചു. അന്ന് നവീനമായിരുന്ന ഗുരുത്വാകർഷണ സഹായക സാങ്കേതിക വിദ്യയുടെ ഉപയോഗം വഴി ഒരു ശൂന്യാകാശ പേടകത്തെ സൗരയൂഥത്തിന്റെ വിദൂര പ്രദേശങ്ങളിൽ എത്തിക്കാം എന്നു നാസ കണക്കുകൂട്ടി. ഇതിനനുകൂലമാകുന്ന തരത്തിൽ ഗ്രഹങ്ങൾ ഒരു പ്രത്യേക രീതിയിൽ അണിചേരപ്പെടുന്ന സമയം കൂടിയായിരുന്നു അത്.
കൈമാറ്റം ചെയ്യപ്പെടാവുന്ന തരത്തിൽ ജീനുകളുണ്ടെങ്കിൽ കോൺജുഗേറ്റീവ് എന്നും ഇല്ലെങ്കിൽ നോൺ-കോൺജുഗേറ്റീവ് എന്നും ഇവയെ തരംതിരിക്കാം. കോശങ്ങളിൽ ഒന്നോ രണ്ടോ പ്ലാസ്മി‌ഡുകളേ ഉള്ളൂ എങ്കിൽ അവയെ സ്ട്രിൻജന്റ് പ്ലാസ്‌മിഡ് എന്നും എണ്ണം വളരെക്കൂടുതലുണ്ടെങ്കിൽ റിലാക്സ്ഡ് പ്ലാസ്‌മിഡ് എന്നും വിളിക്കുന്നു. എഫ്-പ്ലാസ്മിഡുകൾക്ക് അവയെത്തന്നെ ഒരു കോശത്തിൽ നിന്നും മറ്റൊരു കോശത്തിലേയ്ക്ക് ജീനുകൾ കൈമാറ്റം ചെയ്യാൻ കഴിയും. ആർ-പ്ലാസ്മിഡുകൾ ആന്റിബയോട്ടിക്കുകളെ പ്രതിരോധിക്കുന്ന ജീനുകളെ ഉൾക്കൊള്ളുന്നവയാണ്. മറ്റ് പ്ലാസ്മിഡുകളെ നശിപ്പിക്കുന്ന പ്രോട്ടീനുകൾ ഉൽപ്പാദിപ്പിക്കുന്ന കോൾ പ്ലാസ്മിഡുകളും ടൊളുവിൻ, സാലിസിലിക്കാസിഡ് എന്നിവയെ നശിപ്പിക്കുന്ന ഡീഗ്രഡേറ്റീവ് പ്ലാസ്മിഡുകളും ബാക്ടീരിയയെ രോഗകാരിയാക്കുന്ന വിറുലന്റ് പ്ലാസ്മിഡുകളുമുണ്ട്.
അർക്കിയ, ബാക്ടീരിയ, യൂക്കാരിയ എന്നീ മൂന്നു ഡൊമെയിനുകളിലും ഉള്ള ജീവികളിൽ പ്ലാസ്‌മിഡുകൾ നിലനിൽക്കുന്നുണ്ട്. , യീസ്റ്റ് എന്നീ യൂക്കാരിയോട്ടുകളിലും ഇവ കാണപ്പെടുന്നു. തലമുറകൾ കഴിഞ്ഞാലും ഒരു ജീവിവർഗ്ഗത്തിലെ പ്ലാസ്‌മിഡുകളുടെ എണ്ണത്തിൽ മാറ്റം വരുന്നില്ല.സാധാരണയായി ബാക്ടീരിയങ്ങളുടെ ഡി.എൻ.ഏയുടെ 0.5% മുതൽ 5.0% വരെ പ്ലാസ്‌മിഡുകൾ കാണപ്പെടുന്നു.സ്ട്രെപ്റ്റോമൈസസ് പോലുള്ള ജീവികളിൽ ലീനിയർ പ്ലാസ്മിഡുകളുണ്ട്.ഏറ്റവും സാധാരണയായി കാണപ്പെടുന്ന ഒരു പ്ലാസ്മിഡാണ് 322. ഈ.കോളി ബാക്ടീരിയയുടെ ശരീരത്തിലാണിത് കാണപ്പെടുന്നത്. ഇതിന് 4361 ബേയ്സ് ജോടിയുണ്ട്.
ഇംഗ്ലീഷിലെ എന്ന അക്ഷരമാണ് സാധാരണയായി പ്ലാസ്മിഡുകളെ കുറിക്കാൻ ഉപയോഗിക്കുന്നത്. തുടർന്ന് ഗവേഷകന്റെ പേരിന്റെ ആദ്യാക്ഷരങ്ങളും തുടർന്ന് കൃത്യമായ ഒരു നമ്പരും നൽകുന്നു. ബോളിവാറും റൊഡ്രിഗ്വസും കണ്ടെത്തിയ പ്ലാസ്മിഡാണ് 322. ചിലപ്പോൾ കണ്ടെത്തിയ പ്രദേശമോ പരീക്ഷണശാലയോ പേരിലുൾപ്പെടാറുണ്ട്. എന്നത് യൂണിവേഴ്സിറ്റി ഓഫ് കാലിഫോർണിയയിൽ കണ്ടെത്തപ്പെട്ടതാണ്.
ചിലയിനം ബാക്ടീരിയങ്ങളിൽ സ്വതേയുള്ള ജനിതകക്രോമസോം കൂടാതെ കോശദ്രവ്യത്തിൽ കാണപ്പെടുന്ന ചെറിയ, വൃത്താകൃതിയുള്ള അടഞ്ഞ ഡി.എൻ.ഏ തന്മാത്രകളാണ് പ്ലാസ്‌മിഡുകൾ.ഇവയ്ക്ക് സ്വയം വിഭജനശേഷിയുണ്ട്. രണ്ട് ഇഴകളുള്ള ഈ തന്മാത്രകളിൽ 1 മുതൽ 1000 ത്തിലധികം കിലോബെയ്സ് ജോടികൾ കാണപ്പെടുന്നു.1952 ൽ ജോഷ്വാ ലെഡർബർഗ് ആണ് ഈ പേരുനൽകിയത്.
1977-ൽ പുറത്തിറങ്ങിയ വേഴാമ്പൽ എന്ന സിനിമയിലൂടെയാണ് രതീഷ് ചലച്ചിത്രരംഗത്ത് അരങ്ങേറ്റം കുറിക്കുന്നത്. എന്നാൽ, സഹസംവിധായകനാവാൻ കെ.ജി. ജോർജിനെ കാണാനെത്തിയ ആ ചെറുപ്പക്കാരനെ 1979-ൽ കെ.ജി. ജോർജ്ജ് താൻ സംവിധാനം ചെയ്ത് പുറത്തിറങ്ങിയ ഉൾക്കടൽ എന്ന ചിത്രത്തിലൂടെ അഭിനേതാവായി അവതരിപ്പിക്കുകയും അങ്ങനെ അദ്ദേഹം പ്രേക്ഷകർക്കിടയിൽ ശ്രദ്ധിക്കപ്പെടുകയും ചെയ്തു. 'ഉൾക്കടൽ' എന്ന ചിത്രത്തിലെ മെഡിക്കൽ റെപ്രസന്റേറ്റീവായ 'ഡേവിസ്'എന്ന കഥാപാത്രത്തെ അദ്ദേഹം തന്റെ അവിസ്മരണീയമായ അഭിനയത്തിലൂടെ അനശ്വരമാക്കി. പിന്നീട് തേരോട്ടം എന്ന ചിത്രത്തിൽ സഹനായകനായി അഭിനയിച്ചെങ്കിലും ഈ ചിത്രം പുറത്തിറങ്ങിയില്ല. 1981-ൽ പുറത്തിറങ്ങിയ തുഷാരം എന്ന ഐ.വി. ശശി ചിത്രത്തിലാണ് രതീഷ് ആദ്യമായി നായക വേഷത്തിൽ പ്രത്യക്ഷപ്പട്ടത്. മലയാളത്തിന്റെ ആക്ഷൻ താരം ജയനു വേണ്ടി മെനഞ്ഞുണ്ടാക്കിയ ഈ കഥാപാത്രത്തെ രതീഷ് മികവുറ്റതാക്കുകയും നായകനെന്ന നിലയിൽ മലയാള സിനിമയിൽ തന്റേതായ സ്ഥാനം ഉറപ്പിക്കുകയും ചെയ്തു.
നടൻ സത്താറുമായി ചേർന്ന് മൂന്നു ചിത്രങ്ങളും അയ്യർ ദി ഗ്രേറ്റ്‌, ചക്കിക്കൊത്തൊരു ചങ്കരൻ എന്നീ ചിത്രങ്ങൾ ഒറ്റയ്ക്കും രതീഷ് നിർമിച്ചിട്ടുണ്ട്. മുൻ മന്ത്രി എം.കെ. ഹേമചന്ദ്രന്റെ മകൾ പരേതയായ ഡയാനയാണ് രതീഷിന്റെ ഭാര്യ. ഇവരുടെ മക്കളും ഇന്ന് സിനിമയിൽ സജീവമാണ്. 2002 ഡിസംബർ 23-ന് രാവിലെ എട്ട് മണിക്ക് നെഞ്ചുവേദനയെ തുടർന്ന് കിംസ് ആശുപത്രിയിൽ പ്രവേശിപ്പിച്ച അദ്ദേഹം അവിടെവച്ച് അന്തരിച്ചു. മരണസമയത്ത് രതീഷിന്റെ പുനലൂരിലുള്ള ഫാം ഹൗസിലായിരുന്നു ഭാര്യ ഡയാന.